Hun er utdannet ved Ole Bull Akademiet, og spiller sammen med Håkon Høgemo og Einar Mjølsnes i "Gamaltnymalt" som fikk Spellemannprisen 2005 i klassen folkemusikk/gammeldans for debutplata "Gamaltnymalt". Hun spiller i duoen "Spindel" sammen med Liv Merete Kroken og deres band: Ivar Kolve, Olav Tveitane og Dagfinn Andersen. De har gitt ut platene "Spindel" og "Aminje". Spindel deltok med Christine Guldbrandsen under Eurosong 2006. Sammen med Kroken og Unni Løvlid utgjør hun scene- og kabaret-trioen "Fjøgl". Hun har også vært sangsolist på oppsetninger med "Breimskoret", blant annet som Édith Piaf.